דו"ח רולניק

דוּ"חַ רולניק היא תוכנית תחקירים ישראלית. התוכנית נושאת את שמו של גיא רולניק, יוצר התוכנית והמנחה שלה, שהוא גם פרופסור באוניברסיטת שיקגו, מגיש ההסכת "המרקרים" וכתב בעיתון TheMarker. סדרת הכתבות הראשונה בשם זה שודרה במסגרת מהדורת החדשות של ערוץ כאן 11 בשנת 2017 ועסקה בעיקר בבנק הפועלים, בבעלויותיו לאורך השנים ובמקורות כוחו הכלכלי, התקשורתי והפוליטי. בסדרה זו השתתף גם איש הקולנוע דורון צברי. סידרה זו כללה חמישה פרקים, והיא דנה בגופים כלכליים, באישים ובאינטרסים ששררו במדינת ישראל לאורך שני העשורים הראשונים של המאה ה-21. בין האישים המסוקרים בסדרה: דני דנקנר, נוחי דנקנר, אליעזר פישמן, גליה מאור, שרי אריסון, ציון קינן, יצחק תשובה, צדיק בינו, משפחת עופר. בין הגופים הכלכליים, בנוסף לבנק הפועלים סופר על כימיקלים לישראל, מפעלי ים המלח, כלל ביטוח, IDB ההסתדרות ועוד. סידרת הכתבות המאוחרת יותר בשם זה עלתה לשידור בינואר 2024 בכאן 11 בעת מלחמת חרבות ברזל והיא עוסקת בהשפעותיהן של הרשתות החברתיות על הכלכלה, החברה והפוליטיקה בעולם. נושא זה נחקר על ידי רולניק לאורך שנים, ופעמים רבות הוא התבטא על אודותיו בדאגה. הסדרה מלווה בהסכת מבית כאן הסכתים הדן בנושאים שעולים במהלכה. את ההסכת מגישים רולניק וטלי מורנו. אתר וואלה! דיווח כי בקבוצת ידיעות אחרונות הורידו ברגע האחרון קמפיין לקידום הסדרה. הם מייחסים זאת לכך שרולניק מרבה לבקר את מו"ל הקבוצה נוני מוזס. שווי הקמפיין עליו ויתרו בעיתון - כ-200 אלף שקל. התוכנית זכתה לביקורות מעורבות. ב-Time Out תל אביב נכתב כי דו"ח רולניק היא "סדרת תחקירים חשובה ואמיצה" החושפת את "מכונות הרעל הפועלות ברשתות החברתיות והאופן בו מאפשרים להם תאגידי הטכנולוגיה לאיים על עצם קיומן של הדמוקרטיות המערביות". מבקר הטלוויזיה רועי אבן מ-mako כינה את התוכנית "תעמולה פוליטית עם פרסומים עיתונאיים זניחים". הפובליציסט נועם פתחי כתב בישראל היום כי "מדובר בדוקו לא יותר מסביר", וכי "ההצדקה היחידה שיש לסדרה כזו" היא "ההחלטה של יוצרי הסדרה להתמקד בקשר המבהיל בין הטבח שאירע במציאות לבין הטבח התודעתי שהרשתות החברתיות ממיטות עלינו מאז". גם העיתונאי קלמן ליבסקינד כתב כי התוכנית היא יותר סרט הערצה למובילי המחאה נגד הרפורמה המשפטית מאשר תוכנית תחקירים. ב-21 בינואר 2024, יום תחילת שידורה של העונה השנייה של התוכנית, פורסם באתר גלובס כי בכל אחד מפרקיה הושקעו כ-600 אלף שקל מכספי תאגיד השידור הישראלי. סכום זה נחשב חריג אף ביחס לתוכניות תחקירים ישראליות. בתגובה לכך, מסר תאגיד השידור כי התוכנית עברה מספר שינויים מהותיים לאורך השנתיים שקדמו לשידורה, בין השאר בעקבות הצגת הרפורמה המשפטית (והמחאה שפרצה בעקבותיה) ומלחמת חרבות ברזל, ולכן נדרשה לעבור התאמות תקציביות.. חשיפת העלות גררה ביקורת ציבורית. בעקבותיה פנה שר התקשורת שלמה קרעי לרואי החשבון המבקרים של התאגיד בדרישה לעריכת ביקורת מיוחדת ולמסירת מידע בעניין.. אתר האינטרנט הרשמי של דו"ח רולניק, 2024 דו"ח רולניק - ההסכת, באתר כאן – תאגיד השידור הישראלי "דו"ח רולניק", באתר אפל פודקאסטים "דו"ח רולניק", באתר pod.link (באנגלית) "דו"ח רולניק", באתר Spotify "דו"ח רולניק", באתר Pocket Casts "ח+רולניק דו"ח רולניק, במיזם "אישים" לתיעוד היצירה הישראלית רועי אבן, ‏"דו"ח רולניק" היא קמפיין פוליטי שהתחפש לתוכנית תחקירים, באתר ‏מאקו‏, 21 בינואר 2024 אתר הסדרה דו"ח רולניק - ההסכת | פרק 1 - ברוכים הבאים למטריקס, נבדק ב-2024-01-24 ההסכת אמיר בן-דוד, "חמאס התחיל ברשתות קמפיין ענק נגדנו, כשעוד טבחו באנשים שלנו", באתר זמן ישראל, 19 בינואר 2024 הסעיף בויקיפדיה האנגלית אסף וינר ועדו אילי, בית המשפט העליון של ארה"ב: עיצוב גבולות האחריות של פלטפורמות ושירותים מקוונים בשנת 2023, באתר איגוד האינטרנט הישראלי, ‏19 במאי 2023 דו"ח רולניק | פרק 3 - מכונת הרעל, נבדק ב-2024-02-05 דקה 51 דוד ורטהיים‏, בידיעות אחרונות סירבו לפרסם קמפיין לסדרה החדשה של רולניק, באתר וואלה, 18 בינואר 2024 מה רואים הלילה: הדו"ח שאף אחד לא רוצה שתראו. צפייה חובה, באתר "Time Out ישראל", 21 בינואר 2024 רועי אבן, ‏"דו"ח רולניק" היא קמפיין פוליטי שהתחפש לתוכנית תחקירים, באתר ‏מאקו‏, 21 בינואר 2024 נועם פתחי, קיבלנו דו"ח: מה גיא רולניק היה אומר על התוכנית שעולה לנו 600 אלף שקל לפרק?, באתר ישראל היום, 21 בינואר 2024 קלמן ליבסקינד, ‏אין שום סיבה בעולם שנממן את "זהו זה" ואת "דוח רולניק" | קלמן ליבסקינד, באתר מעריב אונליין, 24 בפברואר 2024 דוד ורטהיים‏, פירות ההשקעה: 5% צפייה ל"דו"ח רולניק", באתר וואלה, 22 בינואר 2024 נבו טרבלסי, ‏על חשבון משלם המסים: כמה עולה פרק בתוכנית החדשה של גיא רולניק | בלעדי, באתר גלובס, 21 בינואר 2024 חזקי ברוך, השר שלמה קרעי נגד התאגיד: פזרנות לא סבירה, באתר ערוץ 7, 21 בינואר 2024